《孙古云袭伯辞爵南归相见于西湖文靖祠堂》
清代·王昙

正好明光执戟时，钟繇膝疾易调治。元成让爵何其早，孙绰还山不觉迟。

处士梅花半湖水，相公香火一楼诗。归来不践明湖约，焉得骑驴载酒期。

作者简介：（1760—1817）浙江秀水人，又名良士，字仲瞿，号蠡舟，昭明阁外史。乾隆五十九年举人。工画，好游侠，兼通兵家言，善骑射。少以任侠破家。其座主吴省钦荐其知兵，谓能作掌中雷。吴被斥，昙亦因此为士大夫所不齿。诗文奇肆，纵横万里。有《烟霞万古楼集》。